El manual de l'Akregator

# El manual de l'Akregator

Osterfeld, Frank `<frank.osterfeld@kdemail.net>`

Mahfouf, Anne-Marie `<annma@kde.org>`

Traductor: Antoni Bella
revisió Aplicacions 21.08 (31 de març de 2021)

Dret de reproducció © 2006 Frank Osterfeld

Dret de reproducció © 2006 Mahfouf, Anne-Marie

Avís legal

L'Akregator és un programa de lectura RSS i altres fonts de notícies en línia.

Capítol 1. Introducció
Introducció

# Capítol 1. Introducció

## Què és l'Akregator?

L'Akregator és una aplicació KDE per a la lectura de fonts de notícies en línia. Compta amb una interfície potent i fàcil d'usar per a la lectura de fonts i la seva gestió.

L'Akregator és un programa lleuger i ràpid per als articles de notícies proporcionats per les fonts, admet totes les versions utilitzades comunament per les fonts RSS i Atom. La seva interfície és similar a la dels programes de correu electrònic, per tant, esperem que sigui molt familiar per a l'usuari. característiques útils inclouen la cerca entre els títols de l'article, la gestió de fonts en carpetes i configuració per a les preferències d'arxivament. Les fonts es poden mostrar d'una manera similar als correus electrònics. Els llocs web relacionats amb una font es poden mostrar al navegador incrustat de l'Akregator o, a elecció dels usuaris, obrir-los en un navegador extern.

Fonts RSS i Atom
Fonts RSS i Atom

## Fonts RSS i Atom

RSS (Really Simple Syndication) és un format basat en XML utilitzat per a la publicació de notícies o articles en una forma llegible des d'una màquina. Un fitxer RSS o Atom s'anomena també una font. Un programa que es pot usar per a llegir aquestes fonts s'anomena un lector de fonts o agregador, d'aquí el títol de l'aplicació, Akregator.

L'Akregator extreu automàticament els articles nous des de les fonts i els mostra en una forma accessible per l'usuari. L'usuari pot, per tant, estalviar temps amb els llocs web visitats amb regularitat, atès que ja no necessita comprovar manualment si hi ha disponibles noves peces d'informació.

RSS està disponible en diferents versions que no són compatibles entre si (aquesta situació és causa de la competició entre les empreses): RSS 0.9, RSS 1.0 i RSS 2.0. Atom també és un llenguatge de fonts basat en XML que ha estat redissenyat per a adaptar-se a les necessitats dels autors de blogs i llocs de notícies. Atom intenta substituir les fonts RSS i eliminar la incertesa amb les incompatibilitats entre les diferents versions de RSS.

Capítol 2. Inici ràpid amb l'Akregator
Inici ràpid amb l'Akregator

# Capítol 2. Inici ràpid amb l'Akregator

En aquesta secció es descriu com començar a utilitzar l'Akregator. S'explica la interfície d'usuari i mostra com afegir la vostra pròpia font a la llista. Aquesta secció és particularment interessant si no esteu familiaritzat amb el concepte agregador de fonts RSS/Atom.

## La finestra principal

En iniciar l'Akregator, veureu la seva finestra principal:

La finestra principal es compon de la llista de fonts, la llista i el visualitzador d'articles.

La llista de fonts es troba a l'esquerra. En l'arbre, teniu les fonts de notícies que podeu seleccionar. Una font de notícies és un recull d'articles: per exemple, les notícies recents d'un lloc de notícies o les entrades noves d'un blog. La llista per omissió conté les fonts relacionades amb el projecte KDE, però és clar, podeu afegir les vostres pròpies fonts i eliminar les que no us interessin.

La part superior dreta és la llista d'articles. Conté tots els articles de la font d'informació seleccionada a la llista de fonts (si està buida, primer haureu d'obtenir la font). La llista mostra els títols dels articles i la data de publicació. Per omissió, els últims articles estaran a la part superior.

Si seleccioneu un article, aquest apareixerà en el visualitzador d'articles a la part inferior dreta de la finestra. Depenent de la font, aquest contindrà només un títol, un breu resum o tot el contingut de l'article.

Afegir una font
Afegir una font

## Afegir una font

L'Akregator proporciona algunes fonts relacionades amb el KDE -per descomptat, probablement voldreu afegir les vostres pròpies fonts-. Els millors candidats són els llocs de notícies que visiteu amb regularitat.

- Aneu al menú Font i seleccioneu Afegeix una font... o utilitzeu la drecera de teclat per omissió (Inser). Apareixerà el següent diàleg, amb una línia d'entrada anomenada URL de la font:.

- Introduïu `planet.ubuntu.com` o `http://planet.ubuntu.com` en la línia d'edició al costat de l'URL de la font i feu clic a D'acord.

- Apareixerà el diàleg de configuració de la font i podreu modificar les opcions per omissió. Una vegada satisfeta la configuració de la font, feu clic a D'acord una altra vegada.

- Ara Planet Ubuntu ha estat afegit a la vostra llista de fonts.

Hi ha diverses altres maneres de trobar i afegir fonts interessants. Dins del KDE, navegant per llocs web amb el Konqueror si es detecta una font de notícies compatible en la pàgina web us mostrarà la familiar icona «RSS» a la part inferior dreta. Simplement feu clic sobre la icona i trieu Afegeix aquesta font a l'Akregator:

En les pàgines amb aquest «RSS» o la seva icona , feu clic dret sobre la icona i trieu al menú contextual Copia l'adreça de l'enllaç:

Canvieu a l'Akregator, seleccioneu Afegeix una font... i l'URL de la font s'omplirà amb l'adreça de l'enllaç.

Totes les fonts afegides utilitzant aquests procediments apareixeran a la carpeta Fonts importades a la llista de fonts, i des d'allà podreu utilitzar el ratolí per a arrossegar-les a una carpeta diferent.

Crear una carpeta
Crear una carpeta

## Crear una carpeta

Després d'afegir les vostres pròpies fonts, possiblement voldreu agrupar-les d'alguna manera, en lloc de deixar-les sense classificar. Així que crearem una carpeta per a la font Planet Ubuntu que acabeu d'afegir:

- Seleccioneu la carpeta pare de la carpeta nova. En aquest exemple, triem Totes les fonts.

- Obriu Font → Carpeta nova.... Introduïu `Notícies` (o un nom més apropiat per a la categoria d'aquesta font) en la línia d'edició i seleccioneu D'acord.

- Ara podeu arrossegar la font Planet Ubuntu cap a la carpeta nova.

Navegació integrada de l'Akregator
Navegació integrada de l'Akregator

## Navegació integrada de l'Akregator

Quan es llegeixen articles de la font, sovint voldreu llegir la pàgina web a la qual pertany l'article: alguns articles només contenen el títol, i no el contingut real. En aquest cas, necessitareu visitar la pàgina web per a llegir tot l'article. O potser un article enllaça a un lloc web, o esteu llegint un blog i voleu fer un comentari en una entrada. Per a aquestes situacions, l'Akregator conté un navegador web senzill. Cada vegada que seguiu un enllaç en el visualitzador d'articles, per omissió, l'Akregator obrirà l'enllaç en una pestanya nova.

### Nota

Tingueu en compte que el navegador de l'Akregator no intenta substituir el vostre navegador web preferit. Està destinat a la lectura d'articles, comentaris sobre aquests, o seguir un enllaç ràpidament. No és per a navegar per la web en general. No conté moltes característiques com sí que ofereixen els navegadors web.

Capítol 3. Configurar l'Akregator
Configurar l'Akregator

# Capítol 3. Configurar l'Akregator

La majoria de les opcions de l'Akregator s'enumeren en el seu diàleg de configuració. El diàleg de configuració es pot trobar sota el menú Arranjament → Configura l'Akregator...

## General

La pestanya General conté les opcions bàsiques i algunes altres sense categoria de l'Akregator.

Global
  Mostra una icona a la safata del sistema

    Mostra la icona de l'Akregator a la safata del sistema.

  Mostra els articles sense llegir a la barra de tasques

    Defineix si el nombre d'articles sense llegir s'ha de mostrar a l'element de la barra de tasques del sistema.

  Oculta les fonts amb cap article sense llegir

    Si està marcada, oculta les fonts on només hi hagi articles sense llegir.

  Bloqueja les fonts a la posició

    Si està marcada, evita que les fonts es moguin a la llista, totes les fonts es bloquejaran on estiguin.

  Expandeix automàticament les carpetes amb articles sense llegir

    Si està marcada, s'expandiran automàticament les carpetes amb articles sense llegir.

  Usa notificacions per a totes les fonts

    Estableix notificacions globals per a totes les fonts. Aquesta opció de configuració anul·la el valor de notificació individual de cada font. Quan s'habilita, l'Akregator notificarà de tots els articles nous obtinguts a qualsevol font. Si només voleu habilitar les notificacions per a algunes (però no totes) les fonts, deixeu aquesta opció inhabilitada i habiliteu les notificacions per a cadascuna de les fonts utilitzant el diàleg de propietats de la font en qüestió.

  Usa un interval d'obtenció

    Si no està marcada, l'interval de revisió estarà inhabilitat. Però, si es marca aquesta opció, podreu establir en Obtén les fonts cada: l'interval en què l'Akregator cercarà automàticament noves entrades a la font. Tingueu en compte que obtenir articles genera trànsit i, per tant, pot ser costós per al proveïdor d'allotjament de la font que esteu llegint. Alguns llocs fins i tot poden bloquejar les connexions des de l'ordinador si s'intenta obtenir la font amb massa freqüència. En general, a 30 minuts és una bona elecció.

  Obtén les fonts cada:

    Està habilitat quan Usa un interval d'obtenció es troba marcat. Podeu especificar un interval de temps, després del qual es comprovaran les fonts per a articles nous. Per omissió serà de 30 minuts.

En iniciar
  Marca totes les fonts com a llegides en iniciar

    Quan s'habilita, l'Akregator marcarà tots els articles com a llegits a l'inici.

  Obtén totes les fonts en iniciar

    Quan s'habilita, l'Akregator obtindrà totes les fonts a l'inici.

Xarxa
  Usa la memòria cau del navegador (menys trànsit de xarxa)

    Quan s'habilita, la configuració del navegador usarà la seva memòria cau en l'actualització de les fonts. Podeu configurar-la en el diàleg de configuració del Konqueror.

    ### Nota

    Heu de deixar habilitada aquesta opció sempre que sigui possible. La inhabilitació d'aquesta opció condueix a un augment del trànsit de la xarxa. El trànsit causat pels agregadors que no utilitzen l'emmagatzematge en memòria cau augmenta els costos per als proveïdors i pot reduir la quantitat de fonts que ofereixin en el futur.

Interceptor de l'URL
Interceptor de l'URL

## Interceptor de l'URL

L'Akregator es pot configurar per a substituir o eliminar imatges o marcs de les pàgines web que coincideixin amb una sèrie de filtres.

Per a una descripció detallada d'aquesta característica, vegeu els Filtres de bloqueig publicitari.

Arxiu
Arxiu

## Arxiu

Arxiva els articles mitjançant l'emmagatzematge dels enllaços dels articles. Aquí podeu limitar el nombre d'articles emmagatzemats i el mètode emprat per al seu arxivat. Aquestes opcions de configuració són globals, emprades per totes les fonts de l'Akregator. Si voleu utilitzar una configuració personalitzada per a una font, podeu establir-la en els diàlegs de propietats de cadascuna de les fonts a la pestanya Arxivat.

Paràmetres d'arxivat per omissió
  Conserva tots els articles

    Tots els articles seran mantinguts per sempre.

  Limita la mida de l'arxiu de fonts a:

    Si el nombre d'articles supera el límit escollit, els més antics se suprimiran. Tingueu en compte que els articles marcats seran ignorats en comptar el nombre d'articles: si el límit és de 500, i teniu 510 sense marcar i 50 marcats, l'Akregator passarà per alt els 50 marcats i només suprimirà els 10 articles més antics sense marcar. Així que en aquest exemple, es mantindran 550 articles.

  Suprimeix els articles més antics de:

    Els articles més antics que el nombre de dies especificat se suprimiran de l'arxiu, llevat que tinguin establerta la marca de mantenir. L'Akregator comprovarà el venciment dels articles a l'inici i després una vegada per hora, de manera que el seu venciment es pugui retardar.

  Desactiva l'arxivat

    Els articles no seran emmagatzemats -tots els articles seran rebutjats en sortir de l'Akregator-.

No fer vèncer els articles importants

  Fent clic dret sobre un article s'obrirà un menú contextual des del qual podreu marcar aquest article com a important. Els articles marcats com a importants, no caduquen i seran conservats.

Aparença
Aparença

## Aparença

En aquesta pàgina podeu configurar l'aparença del visualitzador d'articles i les pestanyes del navegador. Podeu especificar els colors, les mides i les famílies de la lletra a utilitzar.

Colors de la llista d'articles

  Seleccionant Usa colors personalitzats podreu seleccionar els colors propis dels Articles sense llegir i Articles nous.

Mida de la lletra
  Mida mínima de la lletra:

    Estableix la mida mínima per al visualitzador d'articles.

  Mida mitjana de la lletra:

    Estableix la mida de lletra predeterminada per al visualitzador d'articles.

Lletres
  Lletra estàndard:

    En el visualitzador d'articles, el contingut es representa utilitzant la lletra estàndard en la mida de lletra mitjana. Si canvieu la lletra estàndard, el canvi s'aplicarà en el visualitzador d'articles.

  Lletra d'amplada fixa:

    Si l'article utilitza una lletra fixa al visualitzador d'articles, el contingut es representarà amb aquesta família de lletres en la mida de lletra mitjana.

  Lletra serif:

    Si l'article utilitza les lletres Serif, es representaran utilitzant la família que trieu aquí en la mida de lletra mitjana.

  Lletra de pal sec:

    Si l'article utilitza les lletres de pal sec, es representaran utilitzant la família que trieu aquí en la mida de lletra mitjana.

Subratlla els enllaços

  Marqueu-la si voleu subratllar per omissió els enllaços.

Navegador
Navegador

## Navegador

Aquesta pestanya us permet personalitzar el comportament de les pestanyes del navegador intern.

Clic amb el botó esquerre:

  Podeu triar tres accions per a l'acció del clic esquerre del ratolí: Obre en una pestanya (obre l'enllaç en una pestanya i posa en aquesta el focus), Obre en una pestanya de fons (obre l'enllaç en una pestanya, però manté el focus en l'actual) i Obre en un navegador extern per a obrir un article en una finestra nova amb l'explorador per omissió.

Clic amb el botó del mig:

  Com l'anterior, podeu establir una de les tres accions per al clic del mig del ratolí.

Navegació externa
  Usa el navegador web per omissió

    Si està marcada, l'Akregator utilitzarà el navegador web establert en Arranjament del sistema. Pot ser el valor per omissió del KDE, Konqueror, o un altre navegador en funció d'allò que establiu aquí.

  Usa aquesta ordre:

    Podeu utilitzar un altre navegador web per al'Akregator que no sigui el vostre per omissió al KDE. Per a fer-ho, marqueu aquesta opció i introduïu l'ordre per al navegador, sempre que es trobi a la vostra $`PATH`.

Pestanyes
  Mostra sempre la barra de pestanyes

    Si està marcada, la pestanya es mostrarà sempre, fins i tot quan només estigui oberta una pestanya. Això permet crear pestanyes directament des de la barra de pestanyes. Altrament, la barra de pestanyes només es mostrarà quan hi hagi diverses pestanyes obertes.

  Mostra el botó de tancament en cada pestanya

    Si aquesta opció està marcada, el botó de tancament apareixerà quan moveu el cursor sobre el costat esquerre del títol de la pestanya, de manera que pugueu tancar-les amb més facilitat.

  Obre els enllaços en una pestanya nova en comptes d'una finestra nova

    Si està marcada, l'Akregator obrirà un enllaç que normalment s'obriria en una finestra nova (navegador extern) en una pestanya nova.

Seguretat
  Verifica els URL usant l'API de navegació segura de Google

    Si està marcada, l'API de navegació segura de Google s'utilitzarà per a comparar els URL amb les llistes de recursos web no segurs que són actualitzats constantment per Google. Els exemples de recursos web no segurs són llocs d'enginyeria social (substitució i llocs enganyosos) i els llocs que allotgen programari maliciós o programari no desitjat.

  Habilita el JavaScript

    Si està marcada, l'Akregator utilitzarà JavaScript en processar els recursos web. L'ús de JavaScript té diverses implicacions de seguretat.

  Miscel·lània
    Clau d'accés activada

      Aquesta és una opció d'accessibilitat. Quan està marcada, l'Akregator processarà la propietat accessKey de la pàgina web, la qual defineix la drecera de teclat utilitzada per a saltar a un element determinat.

Avançat
Avançat

## Avançat

La pestanya Avançat permet establir les opcions més avançades. Si no sabeu sobre els seus efectes, podeu deixar els valors per omissió.

Arxivat
  Dorsal d'arxivat:

    L'Akregator actualment només utilitza la base de dades Metakit.

Llista d'articles
  Marca l'article seleccionat com a llegit després de

    Per omissió és 0 segons, la qual cosa significa que tan aviat com es fa clic en un article és marcat com a llegit. Podeu triar marcar qualsevol article com a llegit després d'un nombre determinat de segons.

  Reinicialitza la barra de cerques en canviar les fonts

    Això netejarà la barra de cerca en canviar la font.

Capítol 4. Referència d'ordres
Referència d'ordres

# Capítol 4. Referència d'ordres

## Menús i dreceres de teclat

### El menú Fitxer

Fitxer → Importa les fonts

  Obre el diàleg importador de fonts per a carregar «Esquemes OPML» amb les subscripcions de les fonts.

Fitxer → Exporta les fonts

  Obre el diàleg desa com a i exporta les vostres fonts i estructura de carpetes com a un fitxer `.opml`.

Fitxer → Surt (Ctrl+Q)

  Surt de l'Akregator.

### El menú Edita

Edita → Edita la font... (F2)

  Edita la font actual per a canviar les seves propietats en el diàleg Propietats.

Edita → Suprimeix la font (Alt+Supr)

  Suprimeix la font actual.

### El menú Visualitza

Visualitza → Visualització normal (Ctrl+Maj+1), Visualitza → Visualització de pantalla ampla (Ctrl+Maj+2) i Visualitza → Visualització combinada (Ctrl+Maj+3)

  Tria el mode de visualització de l'Akregator.

Visualitza → Augmenta la lletra (Ctrl++)

  Augmenta la mida de la lletra en el visualitzador d'articles.

Visualitza → Minva la lletra (Ctrl+-)

  Minva la mida de la lletra en el visualitzador d'articles.

### El menú Ves

Ves → Article anterior (Fletxa esquerra)

  Va cap a l'anterior article a la llista d'articles.

Ves → Article previ sense llegir (-)

  Va cap a l'anterior article sense llegir a la llista d'articles.

Ves → Article següent (Fletxa dreta)

  Va cap al següent article a la llista d'articles.

Ves → Article següent sense llegir (+)

  Va cap al següent article sense llegir a la llista d'articles.

Ves → Font anterior (P)

  Va cap a l'anterior font a la llista de fonts.

Ves → Font anterior sense llegir (Alt+-)

  Va cap a l'anterior font sense llegir a la llista de fonts.

Ves → Font següent (N)

  Va cap a la següent font a la llista de fonts.

Ves → Font següent sense llegir (Alt++)

  Va cap a la següent font sense llegir a la llista de fonts.

### El menú Font

Font → Afegeix una font... (Inser)

  Obre el diàleg d'afegir una font.

Font → Carpeta nova... (Maj+Inser)

  Obre el diàleg d'afegir una carpeta.

Font → Marca la font com a llegida (Ctrl+R)

  Marca la font actual com a llegida.

Font → Marca totes les fonts com a llegides (Ctrl+Maj+R)

  Marca totes les fonts com a llegides.

Font → Obtén la font (F5)

  Obtén la font actual.

Font → Obtén totes les fonts (Ctrl+L)

  Obtén totes les fonts.

Font → Cancel·la l'obtenció de les fonts (Esc)

  Atura l'Akregator perquè no obtingui les fonts.

### El menú Article

Article → Obre en una pestanya (Maj+Retorn)

  Obre l'article actual en una pestanya dins de l'Akregator.

Article → Obre en una pestanya de fons (Retorn)

  Carrega l'article actual en una pestanya nova, però no donarà el focus automàticament a aquesta pestanya. Això és útil per a navegar en una font, obrir tots els articles interessants en pestanyes de fons i després llegir-los tots.

Article → Obre en un navegador extern (Ctrl+Maj+Retorn)

  Obre l'article actual en un navegador extern.

Article → Marca com a important (Ctrl+I)

  Marca l'article actual com a important.

Article → Marca com a

  Marca l'article actual com a llegit Ctrl+E, nou Ctrl+N o sense llegir Ctrl+U

Article → Suprimeix (Supr)

  Suprimeix l'article actual.

Article → Envia l'adreça de l'enllaç...

  Obre el client de correu i adjunta l'enllaç en el correu.

Article → Envia el fitxer...

  Obre el vostre client de correu i adjunta el fitxer en el correu.

### Els menús Arranjament i Ajuda

Arranjament → Mostra el filtre ràpid

  Mostra o culta el filtre ràpid.

De manera addicional, l'Akregator té la configuració comuna al KDE i els elements dels menús Arranjament i Ajuda. Per a obtenir més informació, llegiu les seccions sobre El menú Arranjament i El menú Ajuda en els Fonaments del KDE.

Moltes de les accions proveïdes al menú també estan disponibles en els menús contextuals de la llista de fonts, a la llista d'articles i al visualitzador d'articles.

Capítol 5. Crèdits i llicència
Crèdits i llicència

# Capítol 5. Crèdits i llicència

Akregator

Copyright del programa: 2004-2010 autors de l'Akregator

Copyright de la documentació: 2006 Frank Osterfeld `(frank.osterfeld AT kdemail.net)`

Copyright de la documentació: 2006 Mahfouf, Anne-Marie `(annma AT kde.org)`

Traductor/Revisor de la documentació: Antoni Bella `(antonibella5 AT yahoo.com)`

Aquesta documentació està llicenciada d'acord amb les clàusules de la Llicència de Documentació Lliure de GNU.

Aquest programa està llicenciat d'acord amb les clàusules de la Llicència Pública General de GNU.