# &akregator;i käsiraamat

Frank
Osterfeld

    frank.osterfeld@kdemail.net

Anne-Marie
Mahfouf

    &Anne-Marie.Mahfouf.mail;

Marek
Laane

    bald@starman.ee

Tõlge eesti keelde
2006
Frank Osterfeld
2006
&Anne-Marie.Mahfouf;
&FDLNotice;
2013-05-25
4.11 (&kde; 4.11)

&akregator; on rakendus RSS- ja teiste võrgu-uudistekanalite lugemiseks.

KDE
Akregator

## Sissejuhatus

### Mis on &akregator;?

&akregator; on &kde; rakendus uudistekanalite lugemiseks. Selle võimas ja kasutajasõbralik kasutajaliides võimaldab kanaleid nii lugeda kui ka neid hallata.

&akregator; on lihtne ja kiire programm, mis näitab uudistekanalite pakutavaid uudiseid, toetades kõiki levinumaid RSS- ja Atom-kanalite versioone. Liides sarnaneb e-posti rakendustele, mis muudab kasutamise väga lihtsaks. Muu hulgas saab otsida artikleid pealkirjade järgi, paigutada kanaleid rühmadesse ning määrata kindlaks arhiveerimise sätted. Kanaleid saab lasta näidata samamoodi nagu e-kirju. Kanaliga seotud veebilehekülgi võib vaadata kas &akregator;isse põimitud brauseris või avada need välises brauseris.

### RSS- ja Atom-kanalid

RSS (Real Simple Syndication) on &XML;-põhine vorming uudiste või artiklite avaldamiseks masinloetaval kujul. RSS- või Atom-faili nimetatakse ka kanaliks. Programmi, mis selliseid kanaleid loeb, nimetatakse uudistelugejaks või agregaatoriks. Viimasest tuleneb ka rakenduse &akregator; nimi.

&akregator; eraldab automaatselt kanalist üksikud elemendid ehk uudised ja näitab neid kasutajale. Nii võidab kasutaja ohtralt aega, sest ei pea enam regulaarselt veebilehele minema, et uut infot otsida.

RSS-il on mitu, omavahel ühildumatut versiooni (need on loonud omavahel konkureerivad firmad): RSS 0.9, RSS 1.0 ja RSS 2.0. Atom on samuti &XML;-põhine uudistekanalite keel, mis loodi spetsiifilisemalt veebipäevikute pidajate ja uudistesaitide vajadustest lähtuvalt. Ühtlasi üritab Atom asendada RSS-kanaleid ja kõrvaldada probleemid, mida tekitavad ühildumatud RSS-i versioonid.

## &akregator;i kiirtutvustus

Käesolev osa tutvustab, kuidas &akregator;it kasutama hakata. Siin selgitatakse kasutajaliidese komponente ja õpetatakse, kuidas lisada nimekirja omaenda kanaleid. Seda tasuks eriti lugeda neil, kellel pole seni olnud kokkupuuteid RSS/Atomi kanalitega ja uudistekanalite lugemise rakendustega.

### Peaaken

&akregator;i esmakäivitusel näeb peaakent: &akregator;i peaaken &akregator;i peaaken

Peaaken koosneb kanalite nimekirjast, artiklite nimekirjast ja artiklite näitajast.

Kanalite nimekiri asub vasakul. Puus leiab kõik olemasolevad uudistekanalid. Uudistekanal kujutab endast artiklite kogu, näiteks uudistesaidi viimaseid uudiseid või veebipäeviku uusi kirjeid. Vaikimisi on nimekirjas &kde;-ga seotud uudistekanalid, aga otse loomulikult võid sa kanaleid ise lisada ja ebavajalikke eemaldada. Kõik artiklid on tõmmatud Kõik artiklid on tõmmatud

Paremal ülal asub artiklite nimekiri. Selles leiduvad kanalite nimekirjas valitud uudistekanali artiklid (kui artiklite nimekiri on tühi, tuleb kõigepealt artiklid tõmmata). Nimekiri näitab artiklite pealkirju ja nende avaldamise aega. Vaikimisi on uusimad artiklid kõige ees. Artiklite nimekiri Ühe kanali artiklite nimekiri

Artiklit valides näidatakse seda paremal all asuvas artiklite näitajas. Sõltuvalt kanalist võib seal näha kas ainult pealkirja, lühikokkuvõtet või ka terve artiklit. Planet &kde; artikli lugemine Planet &kde; artikli lugemine

### Kanali lisamine

&akregator; pakub vaikimisi mõningaid &kde;-ga seotud uudistekanaleid. Sa võid neile lisada muid vajalikke ja meelepäraseid kanaleid, näiteks selliste saitide uudised, mida sa nagunii regulaarselt külastad.

- Vali menüüst Kanal käsk Lisa kanal... või kasuta vaikimisi kiirklahvi (Ins). Ilmub järgmine dialoog, mille sisendrida kannab nimetust Kanali URL:. Uue kanali lisamine Uue kanali lisamine

- Kirjuta Kanali URL järele näiteks `www.slashdot.org` või `http://www.slashdot.org` ja klõpsa OK.

- Ilmub kanali seadistustedialoog, kus saad valida vaikeväärtustest erinevad valikud. Kui kõik on seadistatud, klõpsa taas OK. Kanali omaduste dialoog Kanali omaduste dialoog

- Nüüd ongi Slashdot sinu kanalite nimekirja lisatud.

Huvipakkuvaid kanaleid saab leida ja lisada veel mitmel viisil. &kde;-d kasutades näitab &konqueror; veebisaitidel leitud "RSS-vooge" akna parempoolses alumises nurgas. Klõpsa lihtsalt ikoonile hiire vasaku nupuga ja vali Lisa kanal &akregator;ile: Kanalite automaatne leidmine &konqueror;is Kanalite automaatne leidmine &konqueror;is Lehekülgedel, kus on RSS-i ikoon või ikoon , klõpsa ikoonile hiire parema nupuga ja vali kontekstimenüüst käsk Kopeeri lingi aadress: Kanalite automaatne leidmine &konqueror;is Kanalite automaatne leidmine &konqueror;is

Lülitu &akregator;ile, vali Lisa kanal... ning Kanali URL ongi juba täidetud lingi aadressiga.

Kõik sel moel lisatud kanalid ilmuvad kanaliloendis kaustas Imporditud kanalid, kust neid saab vajaduse korral hiirega lohistada teise kataloogi.

### Kataloogi loomine

Pärast oma kanalite lisamist võib tekkida soov neid mingil moel sorteerida. Loome selleks äsja lisatud Slashdoti kanalile omaette kataloogi:

- Vali uue kataloogi ülemkataloog. Antud näites valime selleks Kõik kanalid.

- Vali Kanal Uus kataloog... Kirjuta sisestusreale `Uudised` (või mis tahes sulle sobivana tunduv nimetus) ja klõpsa OK. Uue kataloogi dialoog Uue kataloogi dialoog

- Nüüd võid lohistada Slashdoti kanali uude kataloogi. Uudiste kataloog kanalite nimekirjas Uudiste kataloog kanalite nimekirjas

### Veebilehitsemine &akregator;is

Kanali artikleid lugedes võib tihtipeale tekkida soov lugeda veebilehekülge, kust artikkel on pärit: mõnigi artikkel sisaldab ainult pealkirja, mitte aga sisu. Sel juhul tuleb terve artikli lugemiseks külastada veebilehekülge. Samasugune vajadus võib tekkida siis, kui artiklis on viidad mõnele muule veebileheküljele, või kui sa loed veebipäevikut ja soovid midagi kommenteerida. Sellisteks juhtumiteks pakub &akregator; omalt poolt välja väga lihtsa brauseri. Kui klõpsad artiklite näitajas viidale, avab &akregator; selle uuel kaardil.

Pane tähele, et &akregator;i brauser ei ole mõeldud asendama sinu lemmikbrauserit. See on mõeldud artiklite lugemiseks, nende kommenteerimiseks või viitade kiireks avamiseks. See ei ole mõeldud kõikvõimalikuks veebilehitsemiseks, sest sellel puuduvad paljud täiemahuliste brauserite omadused.

## &akregator;i seadistamine

Enamiku &akregator;i seadistamisvalikuid leiab &akregator;i seadistustedialoogist. Selle saab avada menüükäsuga Seadistused&akregator;i seadistamine...

### Üldine

Kaardil Üldine paiknevad &akregator;i kõige peamised valikud, aga ka mõned valikud, mis mujale ei sobi.

Kaart Üldine
Kaart Üldine

Globaalne
  Paneeliikooni näitamine

    &akregator;i ikooni näidatakse süsteemses salves.

  Kõigil kanalitel kasutatakse märguandeid

    Määrab globaalsed märguanded kõigile kanalitele. See valik tühistab kõik kanalitele määratud individuaalsed märguanded. Sisselülitamisel annab &akregator; märku kõigi kanalite uutest artiklitest. Kui soovid kasutada märguandeid ainult mõne, mitte kõigi kanalite korral, jäta see valik sisse lülitamata ning määra vajalikele kanalitele märguanded kanali omaduste dialoogis.

  Kasutatakse intervalliga tõmbamist

    Kui see on märkimata, on ka intervalliga tõmbamine keelatud. Kui see on aga märgitud, saad kastis Kanalid tõmmatakse iga: määrata intervalli, mille järel &akregator; automaatselt kontrollib, kas kanalites on uusi kirjeid. Pane tähele, et artiklite tõmbamine tekitab omajagu veebiliiklust ja võib kaasa tuua raskusi kanali pakkujale. Mõned saidid võivad isegi blokeerida sinu arvutist tulevad ühendused, kui sa neid liiga sageli külastad. Üldiselt on mõistlik intervall 30 minutit.

  Kanalid tõmmatakse iga:

    Seda valikut saab kasutada, kui sisse on lülitatud valik Kasutatakse intervalliga tõmbamist. Siin saab määrata ajavahemiku, mille järel kontrollitakse, kas kanalitel on uusi artikleid. Vaikimisi on intervalliks 30 minutit.

Käivitumine
  Kõik kanalid märgitakse käivitumisel loetuks

    Sisselülitamisel märgib &akregator; käivitumisel kõik artiklid loetuks.

  Kõik kanalid tõmmatakse käivitumisel

    Sisselülitamisel tõmbab &akregator; kõik kanalid kohe pärast käivitumist.

Võrk
  Veebilehitseja puhvri kasutamine (vähendab liiklust)

    Sisselülitamisel kasutatakse kanalite uuendamisel kogu &kde;-s kehtivaid brauseri puhvri seadistusi. &kde;s kasutatavat puhvrit saab seadistada &konqueror;i seadistustedialoogis.

    Üldiselt oleks mõistlik seda valikut mitte välja lülitada. Väljalülitamise korral suureneb võrguliiklus. Puhverdamist mittekasutatavate uudistelugejate tekitatud liiklus suurendab uudistepakkujate koormust, mis võib kaasa tuua isegi pakutavate kanalite vähendamise.

### Jagamisteenused

Siin kasutatakse &plasma; mikroblogimise teenust, mis aitab jagada uudiseid sõpradega mõne mikroblogiteenuse (identi.ca ja twitter) vahendusel. Postitustel on artikli pealkiri ja link sellele.

Kaart Jagamisteenused
Kaart Jagamisteenused

Vali teenuse URL ja kirjuta oma selle teenuse kasutajanimi.

### Säilitamine

Artiklite säilitamine tähendab artiklite viitade säilitamist. Siin saab piirata säilitatavate artiklite arvu ja määrata säilitamiseks kasutatava meetodi. Need on globaalsed seadistused, mida kasutatakse kõigi &akregator;i kanalite puhul. Kui soovid mõne kanali puhul neid muuta, tuleb seda teha vajaliku kanali omaduste dialoogi säilitamise kaardil.

Kaart Säilitamine
Kaart Säilitamine

Säilitamise vaikeseadistused
  Kõik artiklid hoitakse alles

    Kõik artiklid hoitakse igavesti alles.

  Säilitamise limiit:

    Kui artiklite arv ületab määratud piirangu, kustutatakse vanemad artiklid. Pane tähele, et artiklite arvu määramisel ei arvetata tähistatud artikleid: kui oled limiidiks valinud 500 ning sl on 510 tähistamata ja 50 tähistatud artiklit, eirab &akregator; 50 tähistatud artiklit ja kustutab ainult 10 vanemat tähistamata artiklit. See tähendab, et alles jäetakse kokku 550 artiklit.

  Kustutatakse artiklid, mis on vanemad kui:

    Artiklid, mis on vanemad kui määratud arv päevi, kustutatakse arhiivist, kui neid ei ole just säilitamiseks tähistatud. &akregator; kontrollib artiklite aegumist käivitamisel ja seejärel kord tunnis, mistõttu kustutamine käib teatud viivitusega.

  Säilitamine keelatakse

    Artikleid ei salvestata - kõik artiklid unustatakse &akregator;ist väljumisel.

Tähtsad artiklid ei aegu

  Hiire parema nupuga artiklil klõpsates avaneb kontekstimenüü, mille abil saab artikli märkida tähtsaks. Tähtsaks märgitud artiklid ei aegu ja neid ei kustutata.

### Välimus

Sellel kaardil saab seadistada artiklite näitaja ja brauseri kaartide välimust. Siin saab määrata kasutatavate värvid, fontide suuruse ja perekonna.

Kaart Välimus
Kaart Välimus

Artiklite nimekirja värvid

  Valiku Kohandatud värvide kasutamine sisseslülitamisel saab valida omaenda värvid nii lugemata artiklite kui ka uute artiklite tarbeks.

Fondi suurus
  Minimaalne fondisuurus

    Fondi minimaalne suurus artiklite näitajas

  Keskmine fondisuurus

    Fondi vaikimisi suurus artiklite näitajas

Fondid
  Standardne font:

    Artiklite näitajas kuvatakse sisu standardse fondiga ja keskmise fondi suurusega. Kui muudad standardset fonti, muutub ka artiklite välimus artiklite näitajas.

  Fikseeritud font:

    Kui artikkel kasutab artiklite näitajas fikseeritud laiusega fonti, kuvatakse sisu siin määratud fondiperet kasutades (keskmise fondi suurusega).

  Serif-font:

    Kui artikkel kasutab seriif-fonti, kuvatakse sisu siin määratud fondiperet kasutades (keskmise fondi suurusega).

  Sans serif-font:

    Kui artikkel kasutab seriifita fonti, kuvatakse sisu siin määratud fondiperet kasutades (keskmise fondi suurusega).

Viidad joonitakse alla

  Märkimisel joonitakse viidad vaikimisi alla.

### Sirvija

Sellel kaardil saab kohandada seesmise brauseri kaartide käitumist.

Kaart Sirvija
Kaart Sirvija

Hiire vasaku nupu klõps annab käsu

  Hiire vasaku nupu klõpsule saab valida kolm toimingut: Ava uuel kaardil (viit avatakse uuel kaardil, mis saab ka fookuse), Ava taustale jääval kaardil (viit avatakse uuel kaardil, kuid fookusse jääb aktiivne kaart) ja Ava välises veebilehitsejas (avatakse uus aken sinu vaikimisi brauseris).

Hiire keskmise nupu klõps annab käsu

  Nagu eespool, saab siin valida ühe kolmest toimingust hiire keskmise nupu klõpsu jaoks.

Välise veebilehitseja korral
  Kasutatakse vaikimisi veebilehitsejat

    Märkimise korral kasutab &akregator; veebilehitsejat, mille oled määranud Süsteemi seadistustes. See võib olla &kde; vaikimisi brauser &konqueror; või ka midagi muud vastavalt sellele, mida oled valinud.

  Kasutatakse järgmist käsku:

    &akregator;is võib kasutada ka muud brauserit kui &kde; vaikebrauser. Sellise soovi korral märgi see kast ja sisesta brauseri käivitamiseks vajalik käsk (eeldusel, et see asub keskkonnamuutujaga $`PATH` määratud asukohas).

Hiirekursori liikumisel sakile näidatakse sulgemisnuppu

  Märkimise korral ilmub sulgemisnupp nähtavale, kui viid hiire kaardi saki vasakusse serva. See võimaldab hõlpsamini kaarte sulgeda.

### Muud

Kaardil Muud saab määrata mitmeid täppisseadistusi. Kui sa ei ole kindel, millist mõju need avaldavad, võid rahulikult jätta kehtima vaikeväärtused.

Kaart Muud
Kaart Muud

Säilitamine
  Arhiveerimisrakendus:

    &akregator; kasutab praegu ainult Metakiti andmebaasi.

Artiklite nimekiri
  Valitud artikkel märgitakse loetuks pärast

    Vaikeväärtus on 9 sekundit, mis tähendab seda, et artikkel märgitakse loetuks kohe, kui oled sellele klõpsanud. Vajaduse korral võid siin määrata, mitme sekundi pärast artikkel loetuks märgitakse.

  Otsinguriba lähtestamine kanalite muutmisel

    Märkimisel puhastatakse otsinguriba, kui vahetad kanalit.

## Käskude seletus

### Menüüd ja kiirklahvid

#### Menüü Fail

Fail Impordi kanalid...

  Avab kanalite importimise dialoogi OPML.faili laadimiseks koos kanalite tellimustega.

Fail Ekspordi kanalid...

  Avab salvestamisdialoogi ning võimaldab eksportida kanalid ja kataloogistruktuuri `.opml`-failina.

&Ctrl;Q Fail Välju

  Lõpetab &akregator;i töö

#### Menüü Redigeerimine

F2 Redigeerimine Muuda kanalit...

  Võimaldab muuta aktiivse kanali omadusi selle omaduste dialoogis

&Alt;Del Redigeerimine Kustuta kanal

  Kustutab aktiivse kanali

#### Menüü Vaade

&Ctrl;&Shift;1 Vaade Tavaline vaade, &Ctrl;&Shift;2 Vaade Laiekraanivaade ja &Ctrl;&Shift;3 Vaade Kombineeritud vaade

  Võimaldab valida &akregator;i vaaterežiimi

&Ctrl;+ Vaade Suurenda fonti

  Suurendab fonti artiklite näitajas

&Ctrl;- Vaade Vähenda fonti

  Vähendab fonti artiklite näitajas

#### Menüü Liikumine

Nool vasakule Liikumine Eelmine artikkel

  Liigub artiklite nimekirja eelmisele artiklile

- Liikumine Eelmine lugemata artikkel

  Liigub artiklite nimekirja eelmisele lugemata artiklile

Nool paremale Liikumine Järgmine artikkel

  Liigub artiklite nimekirja järgmisele artiklile

+ Liikumine Järgmine lugemata artikkel

  Liigub artiklite nimekirja järgmisele lugemata artiklile

P Liikumine Eelmine kanal

  Liigub kanalite nimekirja eelmisele kanalile

&Alt;- Liikumine Eelmine lugemata kanal

  Liigub kanalite nimekirja eelmisele lugemata kanalile

N Liikumine Järgmine kanal

  Liigub kanalite nimekirja järgmisele kanalile

&Alt;+ Liikumine Järgmine lugemata kanal

  Liigub kanalite nimekirja järgmisele lugemata kanalile

#### Menüü Kanal

Ins Kanal Lisa kanal...

  Avab kanali lisamise dialoogi

&Shift;Ins Kanal Uus kataloog...

  Avab kataloogi lisamise dialoogi

&Ctrl;R Kanal Märgi kanal loetuks

  Märgib aktiivse kanali loetuks

&Ctrl; &Shift;R Kanal Märgi kõik kanalid loetuks

  Märgib kõik kanalid loetuks

F5 Kanal Tõmba kanal

  Tõmbab aktiivse kanali

&Ctrl;L Kanal Tõmba kõik kanalid

  Tõmbab kõik kanalid

Esc Kanal Loobu tõmbamisest

  Peatab &akregator;i kanalite tõmbamise

#### Menüü Artikkel

&Shift;Return Artikkel Ava uuel kaardil

  Avab aktiivse artikli &akregator;i kaardil

Return Artikkel Ava taustale jääval kaardil

  Laadib aktiivse artikli uuel kaardil, aga ei aktiveeri seda kaarti automaatselt. See on abiks, kui lappad kanalit läbi ning soovid avada kõik huvitavad artiklid taustal, et neid hiljem lugeda.

&Ctrl; &Shift;Return Artikkel Ava välises veebilehitsejas

  Avab aktiivse artikli välises brauseris

&Ctrl;I Artikkel Märgi artikkel tähtsaks

  Märgib aktiivse artikli tähtsaks

Artikkel Artikli märkimine

  Märgib aktiivse artikli kas loetud &Ctrl;E, uueks &Ctrl;N või lugemata artikliks &Ctrl;U.

Del Artikkel Kustuta

  Kustutab aktiivse artikli

Artikkel Saada viida aadress...

  Avab e-posti kliendi ja lisab kirjale lingi

Artikkel Saada fail...

  Avab e-posti kliendi ja lisab kirjale faili

&Ctrl;S Artikkel Jaga artiklit

  Sellega saab jagada uudist sõpradega identi.ca või twitteri mikroblogiteenuse vahendusel.

#### Menüü Seadistused

Seadistused Kiirfiltri näitamine

  Lülitab kiirfiltri näitamist Kiirfilter Kiirfilter

Lisaks on &akregator;il tavapärased &kde; seadistuste ja abimenüü elemendid, mille kohta leiab rohkem teavet &kde; põhialuste käsiraamatu osadest Menüü Seadistused ja Menüü Abi.

Paljud menüükäsud on saadaval ka kanaliloendi, artikliloendi ja artiklite näitaja kontekstimenüüs.

## Autorid ja litsents

&akregator;

Rakenduse autoriõigus 2004-2010: Akregatori autorid

Dokumentatsiooni autoriõigus 2006: Frank Osterfeld frank.osterfeld@kdemail.net

Dokumentatsiooni autoriõigus 2006: &Anne-Marie.Mahfouf; &Anne-Marie.Mahfouf.mail;

Tõlge eesti keelde: Marek Laane bald@starman.ee

&underFDL; &underGPL;

## Paigaldamine

### &akregator;i hankimine

&install.intro.documentation;

### Kompileerimine ja paigaldamine

&install.compile.documentation;

&documentation.index;